דין הלר

דין ארתור הלר (באנגלית: Dean Arthur Heller; נולד ב-10 במאי 1960) הוא פוליטיקאי אמריקאי חבר המפלגה הרפובליקנית. הלר כיהן כסנאטור מטעם מדינת נבדה משנת 2011 עד 2019. קודם לכן כיהן כחבר בית הנבחרים של ארצות הברית.

ביוגרפיה
הלר נולד בקאסטרו וואלי שבמחוז אלמידה, קליפורניה, ובגיל צעיר עבר להתגורר עם משפחתו בקרסון סיטי שבנבדה. הוא סיים את לימודיו התיכוניים ב-1978 והמשיך ללימודי תואר ראשון במנהל עסקים באוניברסיטת דרום קליפורניה ב-1985, והתמחה באנליזה ביטחונית ופיננסית. בשנים 1983–1988 עבד כסוכן מניות בבורסה בסן פרנסיסקו.

ב-1990 נבחר הלר לבית המחוקקים של נבדה. לאחר מכן נבחר ב-1994 למזכיר המדינה של נבדה, ושירת בתפקיד זה עד שנת 2007. בשנים 2007 - 2011 שירת בבית הנבחרים של ארצות הברית מטעם המחוז השני של נבדה.

במאי 2011 מונה על ידי המושל בריאן סנדובל לרשת את מושבו של הסנאטור הפורש ג'ון אנסיין. ב-2012 הוא נבחר לכהונה מלאה, ושירת את נבדה יחד עם הסנאטור הבכיר הארי ריד. כחבר סנאט תמך ביוזמתו של נשיא ארצות הברית ברק אובמה, שעליה הכריז בדצמבר 2014, לנרמול היחסים הדיפלומטיים בין קובה לארצו, ואף היה חבר במשלחת של הקונגרס לקובה, בה נכחו גם הסנאטורים פטריק ליהי ובן קרדין.

בבחירות לסנאט ב-2018 התמודד הלר מול המועמדת הדמוקרטית ג'קי רוזן, חברת בית הנבחרים, לה הפסיד בבחירות הכלליות בפער של 45.4% מול 50.4%.

הלר נשוי ואב לארבעה ילדים.

קישורים חיצוניים

 
 דין הלר, באתר הסנאט

הערות שוליים

ערכים שבהם תבנית אתר רשמי אינה מתאימה להוספה אוטומטית
חברי בית הנבחרים של ארצות הברית מנבדה
חברי הסנאט של ארצות הברית מנבדה
חברי בית הנבחרים של ארצות הברית מטעם המפלגה הרפובליקנית
חברי הקונגרס ה-112 של ארצות הברית
חברי הקונגרס ה-114 של ארצות הברית
מזכירי מדינה במדינות ארצות הברית
חברי הקונגרס ה-115 של ארצות הברית
סנאטורים חברי המפלגה הרפובליקנית
חברי הסנאט של ארצות הברית שמונו לתפקידם
חברי הקונגרס ה-113 של ארצות הברית
בוגרי אוניברסיטת דרום קליפורניה
אמריקאים שנולדו ב-1960